Samtidskunst

Samtidskunst er navn på kunst som har blitt skapt i en nyere periode, fra rundt 1960-årene til inn i det 21-århundre. Begrepet «moderne kunst» hadde opprinnelig samme betydning, men mot slutten av 1900-tallet begynte denne å bli assosiert med perioden 1880–1970, tidsepokene både Edvard Munch, Vincent Van Gogh, Claude Monet og Pablo Picasso tilhørte. "Moderne kunst" gikk da over til å bli et historisk begrep som beskriver en viss stilart og periode. Samtidskunst blir ofte omtalt som postmodernisme.


== Påvirkning ==
Både samtidskunsten og den mordernistiske bevegelsen ønsket å gjøre noe annerledes enn hva det hadde blitt gjort tidligere og brøt med den tradisjonelle læren mange kunstskoler fulgte. Det at fotoapperatet hadde blitt oppfunnet ble ofte brukt som en forklaring blant historikere på hvorfor mange kunstnere ønsket å gå vekk i fra en naturtro stil. Samtidskunsten som finnes på slutten av 1900-tallet og på 2000-tallet ble påvirket av den mordernistiske bevegelsen ved at fokuset på at å uttrykke en selv og subjektiviteten var viktigere enn akademikeres og enkelte kunstskolers meninger var. Flere i bevegelsen mente at det var individuelt hva hver enkelt syntes var vakkert.


== Kjennetegn ==
Det finnes ulike typer samtidskunst som blant annet maleri, skulpturer, tegninger, fotografi, performance art, gatekunst, installasjon, konseptkunst og digital kunst. Et typisk kjennetegn på samtidskunst er å gå vekk i fra en naturalistisk stil og heller eksperimentere med nye former og farger. Det er vanlig å enten gå for bare svart, hvitt og gråtoner eller bare sterke farger. Stilisering og minialisme er også vanlig trekk. I tillegg er mange samtidskunstverk basert på surrealismen, fantasisjangeren og tegneseriestilen. En rekke samtidskunstnere mener at budskapet eller ideen bak kunstverket er viktigere enn kunstverket i seg selv og estetikken deres.


== De typiske samtidskunst typene ==
Konseptuellkunst er når ideen og konseptet regnes som viktigere enn utførelsen og de håndverksmessige kunnskapene. «One and three chairs» av Joseph Kosuth, «Map of China» av Ai Weiwei og «Fountain» av Marcel Duchamp er tre berømte eksempler på konseptuell kunst.
Installasjon er «skulpturer» som blir utstilt i et rom eller ute. Vanligvis dekker de store deler av området og er laget av hverdagslige gjenstander som er festet på kunsten. «My bed» av Tracey Emin og «The dinner party» av Judy Chicago er eksempler på kjente installasjoner.
Performance kunst er når kunstnerne selv er en del av kunsten og opptrer hvor de gjerne kombinerer dans, musikk, skuespill og bevegelser som de improviserer. Mange går i kostymer og bruker forskjellige gjenstander som er spesialdesignet for opptreden. Marina Ambraovic er et eksempel på en kjent performance kunstner og er kjent for filmen «The artist is present» og opptreden «Rhytm 0».
Digital kunst er kunst laget med data. Det kan være digitale tegninger, animasjon og 3D printing.
Gatekunst er kunst som blir laget i det offentlige rom og ofte i byen. Det kan være graffiti, sjablongmalerier, fortaustegninger og strikkede stolpevarmere. Bansky er et eksempel på en kjent gatekunstner.


== Kritikk ==
Samtidskunst har blitt kritisert for de høye prisene de kan bli solgt for, at klassisk skjønnhet ikke blir vektlagt og at meningen bak kunsten ikke er tydelig nok eller er vanskelig å forstå.  Både Jackson Pollock og Mark Rothko har blitt kritisert for å være for abstrakt, for å ha et uklart budskap og for simplisiteten for eksempel. En del kunstverk har av både lekfolk og kunskritikere blitt beskrevet som å enkle å lage at både de og barn kunne ha laget dem selv. Noen av de som liker kunsten har forsvart den ved å påpeke at det var ideen og kreativiteten som teller mest, hvor de mener at kunstnerne har kommet på ideer andre ikke har kommet på. I tillegg er det mennesker som liker abstrakt kunst og mener at et budskap ikke alltid er essensielt, men at det er estetikken og stilutrykket som er viktig.


== Eksempler på samtidskunstnere ==
Ai Weiwei
Andy Warhol
Jackson Pollock
Mark Rothko
Marcel Dunchamp
Marina Ambraovic


== Referanser ==